b'\n_START_ARTICLE_\nMikini dani\n_START_PARAGRAPH_\n"Mikini dani" su kulturna manifestacija ba\xc4\x8dkih Hrvata koja se odr\xc5\xbeava u kolovozu u selu Beregu u Ba\xc4\x8dkoj, u autonomnoj pokrajini Vojvodini, Srbija._NEWLINE_Organizator ove manifestacije je Hrvatsko kulturno prosvjetno dru\xc5\xa1tvo "Silvije Strahimir Kranj\xc4\x8devi\xc4\x87", u \xc4\x8dast poznatom violinisti Miki Ivo\xc5\xa1evu Kuzmi. _NEWLINE_Odr\xc5\xbeavaju se od 1994. godine, uz pomo\xc4\x87 Ministarstva kulture Republike Srbije, Pokrajinskog tajni\xc5\xa1tvo za obrazovanje i kulturu, Op\xc4\x87ine Sombor, Generalnog konzulata Republike Hrvatske u Subotici, HNV-a i Mjesne zajednice Ba\xc4\x8dki Breg._NEWLINE_U programu "Mikinih dana" su \xc5\xa1oka\xc4\x8dke narodne igre, tambura\xc5\xa1ka ve\xc4\x8der i natjecanje u kuhanju ribljeg paprika\xc5\xa1a. Dio "Mikinih dana" je tambura\xc5\xa1ki festival i likovana kolonija (slike u tehnici ulja na platnu i duborezi).'